Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 709

3. Szövegalkotás Írásbeli kifejezőképesség A szövegalkotási ismeretek és képesség bizonyítása az ismertetés, magyarázat, összefoglalás, fejtegetés, ajánlás, összehasonlítás, értekezés műfajában irodalmi és nem irodalmi témák köréből (pl. a kulturális örökség, a civilizáció ellentmondásai, az élet minősége, a globális kérdések, az emberi kapcsolatok, erkölcsi kérdések, érzelmek, az információs társadalom, a mindennapi élet döntési helyzetei, a mindenkori jelen problémahelyzetei, kérdései, válaszai, a tömegkommunikáció, a mindennapi életvitel). Kreatív írás (pl. elbeszélés, jellemzés, átírás nézőpontváltással). Kérdéskör, kérdés, probléma írásbeli megvitatása, a téma több nézőpontú értékelését is magában foglaló vélemény, álláspont, következtetés megfogalmazása az érvelés módszerével. Az irodalmi olvasmányok széles választékát magában foglaló tájékozottság, személyes állásfoglalás, az egyéni olvasat kifejezése a műfajnak, a témának, a címzettnek megfelelő szabatossággal. Hivatalos írásművek (pályázat, levél, önéletrajz, kérvény) szerkezeti és tartalmi normáinak alkalmazása. Szóbeli műfajok, beszéd és szövegmondás Az iskolai és a civil lét jellemző beszédszínterei és szóbeli kifejezésformái; ideértve a szóbeli vizsga műfajainak ismeretét. A beszédhelyzetnek, a műfajnak és a témának megfelelő nyelvi norma követésével lényegre törő, világos felépítésű, kifejtett közlés. A témának és a megnyilatkozás céljának megfelelő, hiteles érvelés, kifejtés, összegzés, bizonyítás. Memoriter: teljes művek és részletek szöveghű előadása.

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes